Ηρόδωρος ο Ηρακλειώτης

Ο Ηρόδωρος ο Ηρακλειώτης (6ος αιώνας π.Χ.) ή Ηρόδωρος ο Ποντικός, ήταν αρχαίος Έλληνας ιστορικός από την Ηράκλεια του Πόντου, ο οποίος εμφανίζεται να έζησε κατά την ίδια εποχή με τους ιστορικούς Εκαταίο τον Μιλήσιο και Φερεκύδη τον Σύρο, στο δεύτερο μισό του 6ου αιώνα π.Χ., ενώ ο γιος του, ο Βρύσων, έζησε πριν την εποχή του Πλάτωνα. Herodo'rus, A Dictionary of Greek and Roman biography and mythology - perseus.tufts.eduΑριστοτέλης, Τῶν περὶ τὰ ζῷα ἱστοριῶν 6.6, 9.12.

Ο Ηρόδωρος έγραψε ένα έργο σχετικά με την μυθολογία και λατρεία του Ηρακλή, το οποίο επίσης περιείχε και ένα αριθμό από ιστορικές και γεωγραφικές πληροφορίες, και θεωρείται πως ήταν ένα αρκετά εκτεταμένο έργο μια και ο λόγιος του 2ου αιώνα μ.Χ. Αθήναιος αναφέρει πως χρησιμοποιεί υλικό από το 17ο βιβλίο του έργου αυτού. Αναφέρεται επίσης συχνά στον σχολιασμό που συνοδεύει τα έργα του Πίνδαρου και του Απολλώνιου του Ρόδιου, καθώς και από τον Αριστοτέλη, Πλούταρχο, και άλλους. Ο σχολιασμός στο έργο του Απολλώνιου αναφέρεται επίσης στην ύπαρξη ενός έργου του Ηροδώρου σχετικά με τους Μάκρωνες οι οποίοι ήταν ένα έθνος στις ακτές του Εύξεινου Πόντου, καθώς και σε μια πραγματεία για την πόλη της Ηράκλειας, και επίσης ένα έργο σχετικά με τον μύθο των Αργοναυτών. Scholia ad Apollonius. 1.1024, 1.71, 773, &c.

Αναφορές υπάρχουν επίσης για την ύπαρξη έργων με τίτλο Οιδίπους, Πελοπεία, και Ὀλυμπία από τον Ηρόδωρο. Δεν είναι ξεκάθαρο όμως το αν όλα αυτά ήταν ξεχωριστά έργα ή απλώς ξεχωριστές ενότητες του έργου σχετικά με τον Ηρακλή. Ωστόσο τα Ἀργοναυτικά, στο οποίο γίνονται συχνά αναφορές θεωρείται πως είναι ξεχωριστό σύγγραμμα, καθώς και ξεχωριστό ήταν και το έργο σχετικά με την πόλη της Ηράκλειας, εκτός και αν το κείμενο όπου γίνεται η αναφορά, Scholia ad Apollonius. 2.815 πρέπει να διαβαστεί ως Περὶ Ἡρακλέους, αντί για Περὶ Ἡρακλέας. Ένα παλαιότερο σφάλμα που είχε γίνει στον σχολιασμό του ΑπολλώνιουAp.2.1211 απέδιδε στον Ηρόδωρο δύο εξάμετρα από έναν από τους Ομηρικούς ΎμνουςΟμηρικοί Ύμνοι, Εἲς Ἡρακλέα Λεοντόθυμον - perseus.tufts.edu οδήγησε στην υπόθεση πως τα Αργοναυτικά του Ηρόδωρου ήταν ποίημα. Ωστόσο ο χαρακτήρας των αναφορών φαίνεται δεν φαίνεται να είναι συμβατός με μια τέτοια υπόθεση. Isaac Vossius, De Hist. Gr. p. 451, ed. Westermann.

Παραπομπές

Κύρια πηγή
 Herodo'rus, A Dictionary of Greek and Roman biography and mythology - perseus.tufts.edu

Κατηγορία:Αρχαίοι Έλληνες ιστορικοί